**2.pojašnjenja Poziva na dostavu ponuda**

Naručitelj Grad Oroslavje u postupku jednostavne nabave *Izrada glavnog projekta rekonstrukcije društvenog doma Stubička Slatina u društveni i vatrogasni dom* daje pojašnjenja Poziva na dostavu ponuda, kako slijedi:

**Upit 1;**

U pozivu za dostavu ponude, točka 2.9.- II: popis usluga navedeno je da gospodarski subjekt mora dostaviti popis usluga, istih ili sličnih predmetu nabave;

- da li zadovoljavamo ovaj uvjet iz točke 2.9. II ako jedan od naših suradnika ima iza sebe takav projekt? U slučaju zajednice gospodarskog subjekta?

- da li zadovoljavamo ovaj uvjet iz točke 2.9. II ako je jedan od projektanta sudjelovao na sličnim projektima (javne nabave) kao projektant suradnik?

**Pojašnjenje 1;**

Točkom 2.9. - II. Tehnička i stručna sposobnost propisano je da gospodarski subjekt mora dokazati da je u godini u kojoj je počeo postupak javne nabave i tijekom 3 godine koje prethode toj godini izvršio najmanje jednu, a najviše dvije usluge iste ili slične kao što je predmet nabave, čija kumulativna vrijednost mora biti minimalno u visini procijenjene vrijednosti nabave. Navedeni uvjet odnosi se na iskustvo gospodarskog subjekta u izvršenju istih ili sličnih usluga, a ne na osobno iskustvo stručnjaka/suradnika i sl. Traženo iskustvo u izvršenju usluga istih ili sličnih predmetu nabave *(Izrada glavnog projekta rekonstrukcije društvenog doma Stubička Slatina u društveni i vatrogasni dom)* dokazuje ponuditelj - gospodarski subjekt (fizička ili pravna osoba, uključujući podružnicu, ili javno tijelo ili zajednica tih osoba ili tijela, uključujući svako njihovo privremeno udruženje, koja na tržištu nudi izvođenje radova ili posla, isporuku robe ili pružanje usluga) referencijama iz prije izvršenih ugovora. Traženo iskustvo dokazuje se Popisom usluga, istih ili sličnih predmetu nabave koje je izvršio gospodarski subjekt u godini u kojoj je započeo postupak nabave i tijekom tri godine koje prethode toj godini.

U slučaju podnošenja ponude u ime zajednice gospodarskih subjekata, propisanu tehničku i stručnu sposobnost članovi zajednice mogu dokazati kumulativno (zajednički).

Ukoliko je ponuditelj/gospodarski subjekt traženo iskustvo stekao kao član zajednice gospodarskih subjekata, u Popisu usluga koji dostavlja mora biti jasno naznačeno koji dio ugovora/usluga je izvršio i za koju vrijednost.

Povjerenstvo za jednostavnu nabavu